laion/Wikipedia-Exotic huggingface dataset:
אלברט גמקר

אלברט קונרד גמקר (בגרמנית: Albert Konrad Gemmeker‏; 27 בספטמבר 1907, דיסלדורף – 1982) היה קצין אס-אס ומפקד מחנה הריכוז וסטרבורק בהולנד בתקופת השואה. גמקר עזב את בית הספר בגיל 14 ועבד מספר שנים, בין היתר בעסקי הביטוח. לאחר מכן הגיש מועמדותו למשרת שוטר ובשנת 1927 הגיש בקשה להתקבל למסלול קצונה במשטרה. הוא סיים את לימודיו בבון ועבר לדיסבורג, שם עבד משנת 1933 כשוטר במשטרה המקומית. ב-1 במאי 1937 הצטרף גמקר למפלגה הנאצית וב-1 בנובמבר 1940 – לאס אס. ב-25 באוגוסט 1940, כ-3 חודשים לאחר כיבוש הולנד בידי גרמניה, הוצב גמקר בהאג. שם היה מפקד אס אס בכיר, בתפקיד Befehlshaber der Sicherheitspolizei und des SD (גר'). לאחר מכן שרת במספר תפקידי פיקוד ומנהל בהולנד. מאוקטובר 1942 עד אפריל 1945 היה מפקד מחנה וסטרבורק – הגרמני השלישי, והאחרון, שפיקד על מחנה זה. בתקופת פיקודו ותוך שיתוף פעולה עם משטרת הביטחון שולחו למחנות ההשמדה כ-80,000 מיהודי הולנד, במשלוחים שבועיים של כאלף איש במשלוח. באופיו היה גמקר רגוע ובלתי ניתן לשיחוד, בניגוד לקודמו, יוזף הוגו דישנר (Josef Hugo Dischner), שהיה אלכוהוליסט ומושחת. גמקר קידם פעילות תרבות ופנאי במחנה וציווה על הצלם היהודי רודולף ברסלאוור (Rudolf Breslauer) לצלם יום יום את המחנה כדי לתעד פעילויות אלה, ואת העיתונאי היהודי היינץ טוטמן (Heinz Todtmann) (גר') לתעד אותן בצורת תסריט. התסריט נשא פרי בצורת סרט בן 85 דקות שתיעד את המחנה, בעיקר את השילוחים לאושוויץ. האסירה אתי הילסום כתבה על גמקר שהיה ספורטיבי, בלתי מתבלט, קורקטי ובעל חיצוניות של "אנגלי השותה ויסקי". הילסום שולחה לאושוויץ ונרצחה בטרנספורט שיצא תחת הוראותיו של גמקר. ב-11 באפריל 1945 מסר גמקר את הנהלת המחנה לקורט שלזינגר, שבאותו יום מסר את התפקיד לאדריאנוס ואן אס, נוצרי שעמד בראש מנהלת המזון במחנה מאז 1942. ב-12 באפריל 1945 שחררו חיילים קנדים את המחנה. באותה עת היו כ-900 אסירים יהודים במחנה. גמקר עבר לאמסטרדם, שם שרת בתפקיד מנהלתי. במאי 1945, לאחר יום הניצחון באירופה, נעצר גמקר. בשנת 1949 נשפט בפני בית דין מיוחד בלייוורדן לעשר שנות מאסר. הוא טען שלא ידע מה צפוי למגורשים במחנות במזרח אירופה, אליהם שולחו. אופיו הרגוע ואופן טיפולו באסירים סייעו לו במשפט והביאו להקלה בעונשו. לאחר שחרורו המוקדם ב-1951 עבר לדיסלדורף, שם היה סוחר. מדיה וקבצים בנושא אלברט גמקר בוויקישיתוף אלברט גמקר, במסד הנתונים הקולנועיים IMDb (באנגלית) על מעמד העברת השליטה במחנה וסטרבורק, באתר יד ושם
פומפה

פּוֹמפָּה או פַּמְפֶּמֶת היא כלי עבודה ידני המשמש לפתיחת סתימות בכיורים או באסלות. הפומפה מורכבת מידית העשויה בדרך כלל מעץ ומפעמון מגומי המשמש ליניקה. פתיחת הסתימה באמצעות פומפה מתבצעת על ידי הצמדתה לפייה של הכיור הסתום, יצירת ואקום בינה לבין הכיור ופמפום עד שחרור החומר שגרם לסתימה. פירוש המילה פומפה היא משאבה באיטלקית, בפולנית ובשפות נוספות. האקדמיה ללשון העברית קבעה בעברית את המילה פַּמְפֶּמֶת, המזכירה בצליליה את קול שחרור הסתימה, את המילה הלועזית, משמרת את המין הדקדוקי ומתקשרת למילה פּוּם – הצורה הארמית של פה. פומפה, באתר האקדמיה ללשון העברית, ‏20 במאי 2015
קיישה לאנס בוטומס

קיישה לאנס בוטומס (באנגלית: Keisha Lance Bottoms; נולדה ב-18 בינואר 1970) היא פוליטיקאית אמריקאית שכיהנה כראש עיריית אטלנטה בין 2 בינואר 2018 עד ל-3 בינואר 2022 בוטומס נולדה באטלנטה, בתם של סילבי רובינסון ושל זמר הרית'ם אנד בלוז מייג'ור לאנס. נשואה לדרק בוטומס ואם לארבעה. בוטומס סיימה תואר ראשון בתקשורת מאוניברסיטת פלורידה A&M ותואר במשפטים מאוניברסיטת המדינה של ג'ורג'יה. עבדה כעורכת דין במגזר הפרטי, כשופטת במחוז פולטון (אנ') בג'ורג'יה וכפרשנית משפטית בגופי מדיה שונים. בינואר 2010 החלה לכהן במועצת העיר אטלנטה כנציגת המחוז ה-11, אזור הצבעה בדרום-מזרח העיר. בבחירות לראשות העיר בנובמבר 2017 סיימה במקום הראשון עם 26% מקולות המצביעים, בסיבוב השני שנערך בדצמבר גברה על יריבתה מרי נורווד ברוב של 50.4%. היא הושבעה לתפקיד ב-2 בינואר 2018. במאי 2021 הודיעה כי לא תתמודד לתקופת כהונה נוספת והיא סיימה את תפקידה בינואר 2022. מדיה וקבצים בנושא קיישה לאנס בוטומס בוויקישיתוף אתר האינטרנט הרשמי של קיישה לאנס בוטומס קיישה לאנס בוטומס, ברשת החברתית פייסבוק קיישה לאנס בוטומס, ברשת החברתית אקס (טוויטר) קיישה לאנס בוטומס, ברשת החברתית אינסטגרם קיישה לאנס בוטומס, סרטונים בערוץ היוטיוב אתר האינטרנט של קיישה לאנס בוטומס קיישה לאנס בוטומס באתר העיר אטלנטה
יחסי פינלנד–קנדה

יחסי פינלנד–קנדה הם היחסים הפוליטיים, המסחריים, הדיפלומטיים והצבאיים בין רפובליקת פינלנד לקנדה. נכון לשנת 2017, מתקיימים יחסים דיפלומטיים מלאים ותקינים בין פינלנד וקנדה. פינלנד הכריזה על עצמאותה מרוסיה בשנת ב-6 בדצמבר 1917. אולם, הגירה של פינים לקנדה פרחה אף לפני כן, בימי הדוכסות הגדולה של פינלנד, עת היותה של פינלנד דוכסות רוסית. הקשר הראשוני בין פינלנד לקנדה נוצר בשנת 1749, בימי השלטון השוודי בפינלנד, כאשר חוקר ארצות פיני בשם פר קלאם ביקר בקנדה. ב-23 בינואר 1923, פתחו פינלנד וקנדה קונסוליות אחת אצל השנייה. במהלך שנות ה-20, עלה מספר המהגרים הפינים אל תוך קנדה. עלייה זו התרחשה הודות לחוקי הגבלת ההגירה, שנחקקו בארצות הברית, שכנתה של קנדה. בנוסף, שיתוף פעולה תרבותי בין שתי המדינות פרח בעשור זה. עם זאת, ב-1931 נחקקו גם בקנדה חוקים כנגד הגירה ומספר המהגרים הפינים בה קטן. ב-30 בנובמבר 1939 פרצה מלחמת החורף, בה תקפה ברית המועצות את שכנתה פינלנד. הציבור הקנדי תמך בחום בפינים, שנאבקו על עצמאות מדינתם הקטנה כנגד אויב כביר ממדים. 250 פינים שחיו בקנדה התנדבו לצבא פינלנד במהלך המלחמה. יתרה מזאת, ב-9 במרץ 1940 מסרה קנדה לפינלנד שהיא מתכוונת לשלוח 2,000 חיילים לעזרתה. אולם, הפסקת האש שסיימה את המלחמה נכנסה לתוקף ב-13 במרץ 1940, יום לאחר חתימת הסכם מוסקבה (אנ'), הסכם השלום בין ברית המועצות לפינלנד. ב-7 בדצמבר 1941, הכריזה קנדה מלחמה על פינלנד. קנדה, אז דומיניון בריטי, הלכה בעקבותיה של הממלכה המאוחדת, שהכריזה מלחמה על פינלנד יום קודם לכן. הכרזת המלחמה נבעה מכך, שפינלנד לחמה במלחמת ההמשך כנגד בעלת בריתה של הממלכה המאוחדת, ברית המועצות. הכרזת המלחמה אינה קשורה למתקפה היפנית על פרל הארבור שאירעה באותו יום. לאחר שנודע על המתקפה, הכריזה קנדה מלחמה על האימפריה היפנית. ב-8 במאי 1945, גרמניה הנאצית נכנעה ללא תנאי בפני בעלות הברית ומלחמת העולם השנייה תמה באופן רשמי. כניעה זו פתחה את הפתח לכינון יחסים דיפלומטיים בין פינלנד וקנדה. ואכן, קנדה ופינלנד כוננו יחסים דיפלומטיים רשמיים ב-21 בנובמבר 1947. הייצוא המרכזי של קנדה לפינלנד הם דלק מינרלי, שמן מזוקק, מכונות, תרופות וכלי רכב. לפני המשבר הכלכלי העולמי של 2008, היקף ייצוא הסחורות מקנדה לפינלנד עלה במהירות: מ-474 מיליון דולר בשנת 2006 למיליארד דולר בשנת 2008. לאחר המשבר הכלכלי, ירד היקף הייצוא בין קנדה לפינלנד. בשנת 2010 הייצוא הקנדי לפינלנד עמד על 401 מיליון דולר. ב-2012 התאושש מעט הנתון ועמד על 423 מיליון דולר. כמו כן, לחברות קנדיות יש נוכחות גדולה במכרות בצפון פינלנד. כמעט שליש מכל המכרות בפינלנד ורוב המכרות בלפלנד הם בבעלות קנדית. המשחק הוקי קרח אהוד הן בקנדה והן בפינלנד, עקב סמיכותן לאזור הארקטי הקפוא בצפון חצי הכדור הצפוני. פינלנד וקנדה התחרו זו נגד זו על המקום הראשון באליפות העולם בהוקי קרח שלוש פעמים: ב-1994, ב-2007 וב-2016. בשלוש הפעמים הביסה קנדה את פינלנד. בין ערים בפינלנד ובקנדה נחתמו מספר הסכמי ערים תאומות: פינלנד קוקולה, פינלנד - קנדה גרייטר סדברי, קנדה פינלנד סייניוקי, פינלנד - קנדה ת'אנדר ביי, קנדה לקנדה יש שגרירות רשמית בהלסינקי, בירת פינלנד. לפינלנד יש שגרירות רשמית באוטווה, בירת קנדה. כמו כן, לפינלנד יש 13 קונסוליות כבוד ברחבי קנדה, בערים קלגרי, אדמונטון, הליפקס, מונטריאול, קוויבק סיטי, רג'יינה, סו סנט מארי, גרייטר סדברי, ת'אנדר ביי, טימינס, טורונטו, ונקובר וויניפג. מדיה וקבצים בנושא יחסי פינלנד–קנדה בוויקישיתוף History of Finland-Canada Relations, משרד החוץ הפיני
אינוורסיית קרקע

אינוורסיית קרקע (באנגלית: Surface temperature inversion) היא תופעה אקלימית שבה שכבת האוויר הקרובה לקרקע קרה יותר משכבת האוויר שמעליה. אינוורסיית קרקע היא סוג של אינוורסיה המתהווה בגובה נמוך מאוד (בסיסה מתחת ל-100 מטר) עקב התקררות קרינתית חריפה של השכבה הסמוכה לקרקע במהלך שעות הלילה. מכיוון שהאוויר הוא מוליך חום גרוע הרי ששכבת האוויר הסמוכה לקרקע מעבירה אליו את החום (ומתקררת) מהר יותר מאשר שכבת האוויר שמעליה מעבירה אליה את החום. לתנאים הטופוגרפיים יש השפעה על האינוורסיה שכן שכבת האוויר הקרה נוטה להיאגר בעמקים. לרוב נשברת האינוורסיה הקרקעית עם התחממות השכבה הסמוכה לקרקע במהלך שעות היום. השפעת מערכת לחץ גבוה המדכאת התכנסות וערבול אנכי. היעדר לחות - לחות גבוהה עשויה להביא להתעבות ושחרור חום כמוס (מה שעשוי להתבטא בערפל קרינתי), כמו כן אדי מים נחשבים לגז חממה. מסיבה דומה לסעיף הקודם, היעדר עננות. היעדרם של משבי רוח. לילות ארוכים (זאת אחת הסיבות שאינוורסיות קרקע נפוצות וחריפות יותר בסתיו ובחורף). בשל גובהן הנמוך אינוורסיות הקרקע נוטות ללכוד כמויות גדולות במיוחד של זיהום אוויר. מטאורולוגיה - מונחים אינוורסיה (מטאורולוגיה)
מוחמד שכר

מוחמד שַׁכֶּר (בערבית: محمد شكر; נולד ב-14 בנובמבר 1996) הוא כדורגלן ערבי-ישראלי המשחק בעמדת החלוץ במכבי בני ריינה. שכר נולד וגדל בג'ת, ישראל, למשפה ערבית-מוסלמית. החל לשחק כדורגל בקבוצות הילדים של מכבי עירוני ג'ת אל-אהלי ושל מכבי ברקאי, וכשהיה בן 14 הצטרף למחלקת הנוער של הפועל רעננה. ב-5 במרץ 2016 ערך את הופעת הבכורה שלו בקבוצה הבוגרת של הפועל רעננה, בהפסד 0–2 לבני יהודה תל אביב. עד תום עונת 2015/2016 שותף בשמונה משחקים בליגת העל, וב-21 במאי 2016 הבקיע את שער הבכורה שלו בקריירה, בהפסד 1–2 לבית"ר ירושלים. בתום העונה חתם על חוזה לחמש שנים במועדון, ובעונת 2016/2017 כבש שישה שערים ב-29 הופעות. בינואר 2018 חתם בעירוני קריית שמונה לארבע וחצי שנים. ב-1 באפריל 2018 כבש את שער הבכורה שלו במועדון, בהפסד 2–3 לבית"ר ירושלים בחצי גמר גביע המדינה, ועד תום עונת 2017/2018 ערך 12 הופעות בליגה אך לא כבש. בעונת 2018/2019 ערך 26 הופעות ליגה וכבש שני שערים. ב-6 ביוני 2023 עבר בהשאלה לבני סכנין תמורת 150 אלף שקל. ב-11 ביוני 2024 חתם במכבי בני ריינה. בשנים 2017–2018 רשם שתי הופעות במדי נבחרת ישראל הצעירה עד גיל 21. מוחמד שכר, באתר ההתאחדות לכדורגל בישראל מוחמד שכר, באתר Transfermarkt מוחמד שכר, באתר Soccerway רז אמיר, ‏מוחמד שכר האריך את חוזהו בהפועל רעננה, באתר ONE‏, 6 ביוני 2016 אופיר סער‏, ימשיך עם סלובודן דראפיץ': מוחמד שכר הושאל לבני סכנין, באתר וואלה, 6 ביוני 2023
רכס קיפנג'רה

רכס קיפנג'רה (באנגלית: Kipengere Range) המכונה גם הרי ליווינגסטון (באנגלית: Livingstone Mountains) הוא רכס הרים בדרום־מערב טנזניה, בקצהו הצפוני של אגם מלאווי. חלקו הצפוני של רכס ההרים מכונה גם בשם הרי פורטוגו (Poroto Mountains) וההרים הסמוכים לאגם מלאווי מכונים גם בשם הרי קינגה (Kinga Mountains). גובהו של הרכס 2,222 מטרים מעל פני הים. הרכס הוא רמה מישורית דרומית מזרחית לעמק נהר רואהרה. הגבוה בהרי הרכס הוא הר ג'אמימבי. בשטח הרכס מצויה שמורת הטבע קיפנג'רה שהוכרזה בשנת 1958, ושטחה 350 קמ"ר. מדיה וקבצים בנושא רכס קיפנג'רה בוויקישיתוף תצלום לוויין של הרכס שמורת הטבע רכס קיפנג'רה (אורכב 28.12.2017 בארכיון Wayback Machine) - אתר רשמי מפה טופוגרפית של רכס קיפנג'רה נתונים גאוגרפיים מידע על שמורת הטבע רכס קיפנג'רה ערך זה הוא קצרמר בנושא גאוגרפיה של טנזניה ובנושא הרים. אתם מוזמנים לתרום לוויקיפדיה ולהרחיב אותו.
רחבעם (פירושונים)

האם התכוונתם ל... רחבעם – מלך יהודה הראשון מחנה רחבעם – בסיס צבאי בסמוך לרמלה, המשמש את מפקדת פיקוד העורף מעלה רחבעם – מאחז בהליכי הסדרה, בגוש עציון רחבעם זאבי – פוליטיקאי ישראלי שנרצח על ידי פלסטינים ב-2001
הר מקפייל

הר מקפייל (באנגלית: Mount McPhail) הוא הר ברכס אלק שבהרי הרוקי הקנדיים, על קו פרשת המים של אמריקה, ועל הגבול בין פרובינציית אלברטה ופרובינציית קולומביה הבריטית שבקנדה (העובר לאורך קו פרשת המים באזור זה).  גובהו של ההר 2,886 מטרים מעל פני הים. שמו של ההר ניתן לו בשנת 1918 והוא נקרא על שם קורפורל (רב"ט) נורמן ר. מקפייל (Norman R. McPhail), אשר עבד בצוות הממפה הראשי של קנדה, ונפל בקרב ב-6 בנובמבר 1917 במלחמת העולם הראשונה. מקפייל נקבר בבית עלמין צבאי בבלגיה. Andrew Nugara, More Scrambles in the Canadian Rockies - Second Edition, עמ' 228 - 229 הר מקפייל באתר ממשלת קולומביה הבריטית תצלומי הר מקפייל באתר albertawow נתונים גאוגרפיים והיסטוריה הר מקפייל באתר peakfinder מסלולי טיפוס על הר מקפייל באתר explor8ion תצלום לוויין של הר מקפייל תחזית מזג אוויר עדכנים לגבהים השונים של הר מקפייל נתונים גאוגרפיים והיסטוריים
Live to Tell

"Live to Tell" (בעברית: "לִחְיוֹת כְּדֵי לְסַפֵּר") הוא סינגל שהוקלט על ידי הזמרת האמריקאית מדונה, מתוך אלבומה השלישי, True Blue. השיר יצא לאור ב-26 במרץ 1986, כסינגל הראשון והפותח מתוך האלבום. זמן קצר לאחר צאתו יצא גם הסינגל השני מתוך האלבום, "Papa Don't Preach". השיר הגיע למקום הראשון במצעד הבילבורד הוט 100, הראשון במצעד שבאיטליה, הראשון במצעד שבקנדה, והשני במצעד הסינגלים הבריטי. השיר נכתב והופק על ידי מדונה ופטריק לאונרד. השיר הוא בלדת פופ, הכולל בתוכו גיטרות, מקלדות, תופים וסינתיסייזר, ומילותיו עוסקות ברמאות, חוסר אמון וצלקות ילדות. השיר מדבר על היכולת של האדם להישאר חזק, ובריאיון אף אמרה כי את השיר כתבה כשהיא חשבה על הוריה. הקליפ המוזיקלי, שהיה בבימויו של ג'יימס פולי, הציג את מדונה כשמראה שונה מבדרך כלל, ולבושה היה בהשארת מרילין מונרו. בסמוך לכך, לאונרד עבד עם מייקל ג'קסון, על כמה שירים לאלבומו Bad. לאונרד אף אמר בראיון כי בעת הקלטת השיר, כתיבתו, הפקתו, הלחנתו וכולי היה ניתן לראות את מדונה כשהיא ממוקדת, ורצינית. בדצמבר 1985, מדונה כיכבה בסרט "הפתעה בשאנגחאי", שם היא שוב, הייתה לבושה בהשראת מרילין מונרו בדומה לקליפ. בקליפ ניתן לראותה כשהאיפור שלה חיוור ועדין, שערה הארוך נצבע בצבע בלונדיני וזהוב, ובגדיה היו מכנסיים שעליהם פרחים פשוטים משנות השלושים. בריאיון למבקר המוזיקה סטיבן הולדן מהניו יורק טיימס, היא אמרה על המראה החדש שלה כי: "אחרי כמה בקריירת המוזיקה שלי, נמאס לי ללבוש טונות של תכשיטים - רציתי להתנקות, רציתי להיראות רגילה, זה גורם לי להרגיש טוב, והתבגרתי, הערצתי את סוג האישה הזוהרת והיפה - מבריג'יט בארדו לגרייס קלי – שכבר לא נמצאות בסביבה כיום. אני חושבת שהגיע הזמן שהזוהר הזה יחזור. במוזיקת פופ, בדרך כלל, לאנשים יש מראה אחד, יש לי מזל שלי יש יותר. " על הפקת הקליפ היו אחראים דוד ניילור ושרון אורק. הקליפ מכיל בתוכו קטעים מתוך הסרט "הפתעה בשנגחאי". מדיה וקבצים בנושא Live to Tell בוויקישיתוף Live to Tell, במסד הנתונים הקולנועיים IMDb (באנגלית) מידע על היצירה "Live to Tell" באתר מיוזיק בריינז מידע על הסינגל "Live to Tell" באתר מיוזיק בריינז מידע על השיר "Live to Tell" באתר AllMusic מידע על היצירה "Live to Tell" באתר Discogs סרטון השיר "Live to Tell" באתר יוטיוב "Madonna Chart History". Billboard. נבדק ב-2017-12-28. LIVE TO TELL, www.hitparadeitalia.it Library and Archives Canada, Image : RPM Weekly, ‏2013-07-17 (באנגלית) Madonna | full Official Chart History | Official Charts Company, www.officialcharts.com (באנגלית) Vivir para contarlo Madonna06 de Junio de 2003 | DiarioCoLatino.com - Más de un Siglo de Credibilidad, ‏2013-07-28 "Song Analysis #40: Madonna – Live to Tell". Music in Notes (באנגלית אמריקאית). 2014-09-09. נבדק ב-2017-12-28. madonna (2011-07-03), Madonna - Live To Tell, נבדק ב-2017-12-28 www.bpi.co.uk Madonna | Official Top 40 | MTV UK, ‏2010-10-10 InfoDisc, Daniel Lesueur, Dominic Durand, Lesueur, InfoDisc : Les Certifications Officielles des 45 T. / Singles / Titres (Depuis 1073), www.infodisc.fr (בצרפתית) Sold 2.5 Million Copies WW
Help Yourself

Help Yourself (בעברית: עזור לעצמך) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank. השיר יצא לאור ב-23 באוגוסט 2004, ביחד עם "Fuck Me Pumps", כסינגל הרביעי מתוך האלבום. שני השירים כאחד הצליחו להיכנס למצעד הסינגלים הבריטי והסקוטי בלבד, והגיעו בשיאם אל המקום ה-65. השיר נכתב על ידי איימי ויינהאוס וג'ימי הוגארת', שגם הפיק את השיר. על הבס, תופים, גיטרה וכלי ההקשה היה אחראי ג'ימי הוגארת', על העוגב וקרן היער היה אחראי מרטין סלאטרי, ועל עריכת השיר היו אחראים קמרון קרייג וג'ימי הוגארת'. לשיר יצאו כמה עטיפות, חלקן מכלילות את שמו הפרובוקטיבי של "Fuck Me Pumps", וחלקן אף היו עטיפות "נקיות" ולא פרובוקטיביות. השיר צבר 10 מיליון השמעות בספוטיפיי. ("UK CD single ("Pumps / Help Yourself "Pumps" "Help Yourself" (There Is) No Greater Love" (AOL Session)" (UK CD single ("Help Yourself / Pumps" special edition "Help Yourself" (גרסת רדיו) – 4:00 "Pumps" (גרסת רדיו נקייה) – 3:19 מידע על היצירה "Help Yourself" באתר מיוזיק בריינז סרטון השיר "Help Yourself" באתר יוטיוב Official Singles Chart Top 100 | Official Charts Company, www.officialcharts.com (באנגלית) Pumps/Help Yourself - Amy Winehouse | Release Info | AllMusic, AllMusic Amy Winehouse - Pumps / Help Yourself, Discogs (באנגלית) "Amy Winehouse - Help Yourself/Pumps - Single Review". Contactmusic.com (באנגלית אמריקאית). 2004-08-19. נבדק ב-2017-12-28. Help Yourself, נבדק ב-2020-04-02 Pumps / Help Yourself, 2004-08-23, נבדק ב-2017-12-28 Help Yourself / Pumps, נבדק ב-2017-12-28
רקטות RS

רקטות מסוג RS היו רקטות לא מונחות אשר שימשו את המטוסים הסובייטים במלחמת העולם השנייה. לרקטות מסוג RS היו שני דגמים: ה-RS-82 וה-RS-132. הפיתוח של רקטות ה-RS החל בתחילת שנת 1930 על ידי צוות מהנדסים שבראשותו היה המהנדס גאורגי לנגמק. מדיה וקבצים בנושא רקטות RS בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
התיכון הווירטואלי

התיכון הווירטואלי הוא בית ספר תיכון שהקימו משרד החינוך, קרן טראמפ ומט"ח ואשר נועד לאפשר לכל תלמיד המעוניין ללמוד מתמטיקה, פיזיקה, אנגלית או אזרחות לבגרות מורחבת (5 יחידות) – לעשות זאת באמצעות למידה סינכרונית בעזרת המחשב. אוכלוסיית היעד של התיכון היא בתי ספר שאינם יכולים להציע לתלמידיהם ללמוד בגרות מורחבת בשל היעדר מורה או מספר מצומצם של תלמידים שאינו מאפשר לפתוח כיתת מגמה. התיכון הווירטואלי החל לפעול בשנת הלימודים ה'תשע"ג (2012) כאשר את פעילותו בחמש השנים הראשונות ניהלה ד"ר דפנה רביב. בשנת 2017 נכנס ד"ר דני שטייניץ לתפקיד מנהל התיכון. השיעורים בתיכון מתקיימים במערכת סינכרונית המאפשרת למידה וירטואלית מרחוק. כיתה סינכרונית מאפשרת לקיים מפגש בזמן אמת של מורה או חונך עם תלמידים. התנהלות בכיתה סינכרונית משולה להתנהלות בכיתה רגילה – המורה או החונך הם בעלי רשות ההנחיה והתלמידים יכולים להצביע, לשאול שאלות ולהגיב לאורך המפגש. כמו כן, התלמידים משתתפים בתרגילים בקבוצות הנערכים באופן וירטואלי ומועברים על ידי סטודנטים למקצועות ריאליים כגון הנדסה או פיזיקה שמסייעים לתלמידים במענה על שאלות בשיעורי הבית שאותם התלמידים נדרשים להגיש באופן מקוון במערכת הממוחשבת. בשנת הלימודים ה'תשע"ח למדו בתיכון כ-1,157 לומדים בשכבות י' – י"ב שהגיעו מכ- 140 בתי ספר ברחבי הארץ כ-50% מהתלמידים מהחינוך הממלכתי דתי, כ-20% מהמגזר הערבי (כמחצית מהם מהמגזר הבדואי), 17% מהמגזר החרדי, והשאר – מבתי הספר הממלכתיים. התיכון מגיש תלמידים לבגרות מורחבת במתמטיקה, פיזיקה, אנגלית ואזרחות. החל משנת 2017 התיכון מפעיל גם כיתת אולפן עברית לעולים חדשים. אתר האינטרנט הרשמי של התיכון הווירטואלי התיכון הווירטואלי, ברשת החברתית פייסבוק תלמידים מספרים על התיכון הווירטואלי, סרטון באתר יוטיוב התיכון הוירטואלי, באתר אגף חינוך על יסודי במשרד החינוך "אודות התיכון הווירטואלי - התיכון הווירטואלי". התיכון הווירטואלי. נבדק ב-2017-12-28. ענבל אורפז, תלמידים מאילת ועד קרית שמונה: הכירו את התיכון הווירטואלי, באתר TheMarker‏, 2 בספטמבר 2015 הערכת פעילות התיכון הווירטואלי שפרסם המינהל הפדגוגי במשרד החינוך, 2016 "קריאת הכיוון של הלמידה הווירטואלית צריכה להתפשט הלאה", באתר מקור ראשון, ‏2020 הצלצול הוא בשביל הרובוט, באתר ישראל היום, ‏2017
בתאל קולמן

בתאל קולמן (נולדה ב-24 בנובמבר 1985) היא משוררת, עורכת, מוזיקאית ועיתונאית ישראלית. כתבת התנחלויות ובעלת טור במוסף הפוליטי של "מקור ראשון". קולמן נולדה וגדלה ברובע היהודי בירושלים בבית דתי לאומי. שם נעוריה הוא בוטבול. למדה באולפנת "צביה מעלה אדומים". שירתה שירות לאומי כקומונרית בבני עקיבא. בוגרת תואר ראשון מאוניברסיטת בר-אילן במוזיקולוגיה וחינוך מיוחד. גיסה, עדיאל קולמן, נרצח בפיגוע דקירה בעיר העתיקה בירושלים ב-19 במרץ 2018, ובעקבות כך מצאה את עצמה קולמן בחזית המאבק למען הרס בתי מחבלים. הקימה את 'מג'נונה' – לייבל מסיבות ביהודה ושומרון, יחד עם יוסי לוי סרי. כיום מקליטה חומרים מקוריים בהפקתו של צח דרורי. קולמן בוגרת כיתת השירה של "משיב הרוח". בשנת 2010 החלה לפרסם את שיריה ב"משיב הרוח" ומאז שיריה ראו אור בבמות שונות, בין היתר ב"הארץ", "מקור ראשון", "הליקון", ו"כתובת". החל משנת 2014 מרכזת ומנחה תוכניות כתיבה יוצרת בעקבות המקורות בבית אבי חי. ספר שיריה הראשון "תהום להיאחז בה" ראה אור בהוצאת מוסד ביאליק (2015) בסדרת "כבר", וזיכה אותה בפרס שרת התרבות לספרי ביכורים לשנת 2015. בשנת 2018 זכתה במלגת "בוסתן" מטעם הספרייה הלאומית והייתה חברה בצוות הניהול האמנותי של פסטיבל ימי אהבה לשירה של משיב הרוח. כיום עובדת על ספר שירה שני. את דרכה העיתונאית התחילה כעורכת בדסק החדשות של nrg ושימשה כעורכת ערוץ הדעות של האתר עד לסגירתו. כיום כותבת ב"מקור ראשון" כתבות וטורים פובליציסטיים. בטוריה עוסקת בין היתר בנושאים פמיניסטיים, בשנת 2018 יזמה את קמפיין הבחורילות בעקבות התבטאויותיו של הרב קלנר ממכינת עלי וסחפה אחריה רבות ברשת. נשואה לטובאל קולמן ואם לארבעה. מתגוררת במאחז שדה בועז בגוש עציון. בתאל קולמן באתר מקור ראשון טוריה של בתאל קולמן באתר nrg בתאל קולמן, באתר 929 - תנ"ך ביחד בתאל קולמן - למה אני לא אוהבת שקיעות ב"כאן שיר" של תאגיד השידור הישראלי בתאל קולמן, שירה: "אפילו אותך ראיתי נשבר", באתר ynet, 23 בנובמבר 2015 אילן ברקוביץ', השירה העברית כבר החליטה: יש אלוהים, באתר הארץ, 9 בנובמבר 2017 בתאל קולמן, ברשת החברתית פייסבוק בתאל קולמן, ברשת החברתית אקס (טוויטר) "תהום להיאחז בה", באתר "מוסד ביאליק"' בכל סרלואי, רצוף יופי: ביקורת שירה על "תהום להיאחז בה" -בתאל קולמן, באתר מקור ראשון, מוסף שבת 26 בנובמבר 2015 אלי הירש, בתאל קולמן "תהום להיאחז בה", פורסם במדור הספרות של ידיעות אחרונות, מוסף 7 לילות, 27 בנובמבר 2015 רן יגיל, בתאל קולמן: חמישה שירים ומחזור מתוך ספר חדש, באתר מקור ראשון, 30 בנובמבר 2015 בתאל קולמן - "תהום להיאחז בה" בפרויקט "קריאה ראשונה" של הספרייה הלאומית, שבוע הספר העברי 2016 בייבי, בום - פרויקט צילומים של אביגיל פיפרנו-באר על דיכאון אחרי לידה. מדוע הציבור הדתי לא משמיע את קולו בסוגיית הזנות? איך הפכה הכת של אמה ברגר לידידת ההתיישבות? סמל ההתיישבות ביו"ש הפך לחזית המאבק של הרש"פ קול העם: צעירי עזה מחכים למנהיג עם תקווה בתאל קולמן, ‏בין בג"ץ לצה"ל: המאבק להריסת בית המחבל שרצח את גיסי, בעיתון מקור ראשון, 29 בדצמבר 2018
לואיג'י די מאיו

לואיג'י די מאיו (באיטלקית: Luigi Di Maio; נולד ב-6 ביולי 1986) הוא פוליטיקאי איטלקי אשר כיהן כמנהיג תנועת חמשת הכוכבים, כמשנה לראש ממשלת איטליה ושר החוץ וכן כחבר בית הנבחרים של איטליה. די מאיו נולד באבלינו, הבכור מבין שלושה ילדים. אביו היה קבלן בניין ופעיל במפלגה הנאו-פשיסטית MSI-DN ואמו מורה לאיטלקית ולטינית. הוא עבד כעיתונאי עצמאי ולמד משפטים באוניברסיטת נאפולי פדריקו השני, אך לא סיים את התואר. ב-2010 התמודד ללא הצלחה בבחירות למועצת עיריית Pomigliano d'Arco (אנ') שבמטרופולין נאפולי. ב-2013 נבחר לחבר בבית הנבחרים של איטליה כנציג מחוז קמפניה 1. בתחילת כהונתו נבחר לסגן יושב ראש בית הנבחרים והיה בכך לצעיר ביותר שמכהן בתפקיד. בספטמבר 2017 נבחר למנהיג תנועת חמשת הכוכבים במקומו של מייסד המפלגה, בפה גרילו, ולנציגה לראשות הממשלה לקראת הבחירות הכלליות ב-2018. בבחירות אלו, זכתה המפלגה בכ-35% מהמושבים בפרלמנט, יותר מכל מפלגה אחרת. לאחר הבחירות גיבש קואליציה עם מפלגת הליגה הימנית ומנהיגה מתאו סלביני, הם הסכימו על ג'וזפה קונטה כראש הממשלה בעוד שניהם ישמשו כסגניו. לאחר נפילת הממשלה האיטלקית באוגוסט 2019, הוקמה ממשלה בשיתוף מפלגת חמשת הכוכבים והמפלגה הדמוקרטית, שבה די מאיו משמש כסגן ראש הממשלה וכשר החוץ. עם זאת, לאחר צניחה ממושכת בסקרים הודיע די מאיו בינואר 2020 על התפטרותו מראשות המפלגה. הוא התמודד כראש רשימת מחויבות אזרחית מסגרת הבחירות הפרלמנטריות באיטליה בשנת 2022 וכחלק קואליציית שמאל-מרכז, אך הפסיד בבחירות. מדיה וקבצים בנושא לואיג'י די מאיו בוויקישיתוף אתר האינטרנט הרשמי של לואיג'י די מאיו (באיטלקית) לואיג'י די מאיו, ברשת החברתית פייסבוק לואיג'י די מאיו, ברשת החברתית אקס (טוויטר) לואיג'י די מאיו, ברשת החברתית אינסטגרם לואיג'י די מאיו, סרטונים בערוץ היוטיוב Luigi Di Maio: the face of Italian populism, ‏thelocal.it‏, 24 בפברואר 2018 Italy’s Five Star leader faces credibility test as election looms, פיננשל טיימס, 15 בינואר 2018 Italy's 5-Star names youthful new leader as election nears, רויטרס, 23 בספטמבר 2017 מפלגת חמשת הכוכבים האיטלקית זכתה בכ-30% מהמושבים בפרלמנט, באתר כלכליסט, 5 במרץ 2018 הכוכב הצעיר של הפוליטיקה האיטלקית התרסק: "סוף תקופה", באתר וואלה, 23 בינואר 2020
יחסי מונקו – סן מרינו

יחסי מונקו–סן מרינו הם היחסים הדיפלומטיים הרשמיים שבין נסיכות מונקו לבין הרפובליקה המרוממת של סן מרינו. ב-2006 נחתם הסכם בין שתי המדינות בנוגע להחלטה על כינון יחסים דיפלומטיים דו-צדדיים. ההסכם נחתם ב-18 במאי על ידי סן מרינו וב-1 ביוני על ידי מונקו. הסכם בנוגע לחילופי מידע בנושא המיסים נחתם על ידי שתי המדינות ב-29 ביולי 2009. מונקו אינה מיוצגת בסן מרינו בדרג השגרירות אלא באמצעות שגרירות שהיא מחזיקה ברומא, בירת איטליה. מונקו מיוצגת בסן מרינו בדרג הקונסולרי באמצעות קונסוליה שהיא מחזיקה בסן מרינו. סן מרינו אינה מיוצגת במונקו בדרג השגרירות. סן מרינו מיוצגת במונקו בדרג הקונסולרי באמצעות קונסוליה שהיא מחזיקה ברובע מונטה קרלו. מדיה וקבצים בנושא יחסי מונקו – סן מרינו בוויקישיתוף Bilateral Conventions - Agreements with international bodies, משרד החוץ של סן מרינו (הקישור אינו פעיל, 18 ביוני 2019) Foreign Diplomatic and Consular Corps Accredited to San Marino CONSULATE OF MONACO IN SAN MARINO, SAN MARINO, משרד החוץ של סן מרינו CONSULATE GENERAL OF SAN MARINO IN MONACO, MONACO